 **HRVATSKI ZAVOD ZA**

**TRANSFUZIJSKU MEDICINU**

**Z A G R E B, Petrova 3**

**Klasa: 510-08/17-03/02**

**Ur.broj: 251-541-03/1-17-5**

**Zagreb, 11. listopada 2017.**

Na temelju članka 5. stavka 1. Pravilnika o mjerilima za prijam specijalizanata („Narodne novine“ broj 83/15.) u skladu s Planom specijalizacija odobrenim od Ministarstva zdravstva, Klasa: 131-01/17-01/101 Ur.broj: 534-03-2-2/3-17-3 od 28. kolovoza 2017. godine te članka 26. Statuta Hrvatskog zavoda za transfuzijsku medicinu ravnateljica objavljuje

**N A T J E Č A J**

za specijalističko usavršavanje doktora medicine

iz transfuzijske medicine – 3 specijalizanta

**OPĆI UVJETI:**

* zdravstveni radnik sa završenim integriranim preddiplomskim i diplomskim studijem zdravstvenog usmjerenja, stručnog zvanja doktor medicine
* odobrenje za samostalan rad

Uz prijavu na natječaj, životopis, domovnicu i diplomu Medicinskog fakulteta, radi bodovanja pristupnici su dužni priložiti odgovarajuće dokaze o ispunjavanju uvjeta iz natječaja u skladu s člankom 5. Pravilnika:

1. preslik odobrenja za samostalan rad,
2. preslik prijepisa položenih ispita na studiju,
3. preslik potvrde o općem prosjeku ocjena tijekom studija te duljini trajanja studija,
4. preslik nagrada za vrijeme studija,
5. preslik potvrde o statusu poslijediplomskog doktorskog studija,
6. popis objavljenih radova i kopije radova,
7. preslik ugovora o radu ako pristupnik radi ili je radio u primarnoj zdravstvenoj zaštiti ili u bolničkoj zdravstvenoj ustanovi,
8. elektronički ispis HZMO o stečenom stažu osiguranja,
9. potvrdu o nekažnjavanju.

Preslik rezultata psihološkog testiranja čini obveznu dokumentaciju natječaja.

Mjerila za utvrđivanje redoslijeda pristupnika utvrđena su člankom 3. Pravilnika.

Sa svakim pristupnikom obavit će se razgovor u roku od 30 dana od isteka roka za podnošenje prijava na ovaj natječaj.

O terminu razgovora s Povjerenstvom svaki se pristupnik izvješćuje pisanim putem ili putem elektroničke pošte. Na razgovoru s Povjerenstvom pristupnici su obvezni predočiti izvornike dokumenata priloženih uz prijavu na natječaj.

Rok za podnošenje prijava na natječaj je 8 dana od dana objave. Ovaj natječaj objavljuje se u dnevnom tisku „Večernji list“ mrežnoj stranici ustanove i Ministarstva zdravstva. Rok od 8 dana teče računajući od dana objave u onom glasilu u kojem je natječaj objavljen kasnije.

Na natječaj za dodjelu specijalizacije mogu se prijaviti osobe oba spola.

Prijave na natječaj s traženim dokumentima o ispunjavanju uvjeta iz natječaja i adresom stanovanja, adresom elektroničke pošte i brojem telefona, dostaviti putem pošte ili izravno u pisarnicu na adresu: Hrvatski zavod za transfuzijsku medicinu, Zagreb Petrova 3 s naznakom „Natječaj za specijalizaciju“.

Nepravovremene i nepotpune prijave bit će izuzete i neće se razmatrati.

S odabranim kandidatima ugovor o radu sklopit će se na neodređeno vrijeme uz probni rok od šest mjeseci i ugovor o specijalističkom usavršavanju s međusobnim pravima i obvezama.

Odluka o izboru specijalizanata javno će se objaviti u propisanom roku na oglasnoj ploči i na internetskoj stranici HZTM nakon obavljenog razgovora kandidata s Povjerenstvom.

Ostale objave, obavijesti i rokovi vezani uz provedbu ovog natječaja propisani su Pravilnikom o mjerilima za prijam specijalizanata.